## Výzva na predkladanie ponúk

v rámci realizácie procesu zadávania zákazky (z*ákazka nad 100 000,- EUR bez DPH*) podľa aktuálne platnej príručky k procesu verejného obstarávania pre dopytovo-orientované projekty a národné projekty operačného programu Integrovaná infraštruktúra v gescii MH SR, verzia 3.3, zverejnenej 18. novembra 2020 na webovej stránke www.opvai.sk (ďalej v texte výzvy na predkladanie ponúk budeme uvádzať len ako „*príručka*“ v príslušnom gramatickom tvare). Predmetná výzva na predkladanie ponúk
je zverejnená na webovom sídle zadávateľa.

**Predmet zákazky:**

**„Dodávka inteligentnej plnoautomatickej linky na výrobu komponentov z dreva“**

 Mgr. Matej Danóci

 TOMA, s.r.o. - konateľ

V Topoľčanoch, dňa 31.03.2021

**Údaje, informácie, inštrukcie, pokyny, požiadavky, konštatovania a iné náležitosti, ktoré sú uvedené v tejto výzve na predkladanie ponúk, pri ktorých nie je uvedená konkrétna časť predmetu zákazky,
rovnako platia pre všetky tri časti predmetu zákazky.**

1. **identifikácia osoby, ktorej so poskytne 50% a menej finančných prostriedkov z nfp (ďalej v texte len „zadávateľ“ v príslušnom gramatickom tvare)**

Názov zadávateľa: TOMA, s.r.o.

IČO: 31421695

Sídlo zadávateľa: Gorkého 2019, 955 01 Topoľčany

**Kontaktné údaje zadávateľa:**

Kontaktná adresa: TOMA, s.r.o., Gorkého 2019, 955 01 Topoľčany

Krajina: Slovenská republika

Kontaktná osoba: Mgr. Matej Danóci

Telefón: +421 917 858 104

E-mail: matej@danoci.sk

Webová stránka: www.tomatopolcany.sk

1. **predmet zákazky a predpokladaná hodnota rozpočtových výdavkov pre obstaranie predmetu zákazky**

2.1 Názov predmetu zákazky: Dodávka inteligentnej plnoautomatickej linky na výrobu komponentov z dreva

2.2 Nomenklatúra

Spoločný slovník obstarávania (CPV)

Hlavný kód CPV:

42000000-6 - Priemyselné mechanizmy

I. časť predmetu zákazky: Plnoautomatická pílnica s pásovou pílou

42642100-9 - Obrábacie stroje na drevo

42990000-2 - Rôzne špeciálne strojové zariadenia

48150000-4 - Softvérový balík na riadenie priemyselných odvetví

48921000-0 - Systémy automatizácie

51500000-7 - Inštalácia strojov a zariadení

60000000-8 - Dopravné služby (bez prepravy odpadu)

II. časť predmetu zákazky: Inteligentné komorové sušiarne

42991400-3 - Sušičky dreva, buničiny, papiera alebo lepenky

42990000-2 - Rôzne špeciálne strojové zariadenia

48150000-4 - Softvérový balík na riadenie priemyselných odvetví

51500000-7 - Inštalácia strojov a zariadení

60000000-8 - Dopravné služby (bez prepravy odpadu)

III. časť predmetu zákazky: Plnoautomatická prírezovňa na výrobu komponentov z dreva s optickým rozlišovaním vád a znakov dreva

42642100-9 - Obrábacie stroje na drevo

43810000-4 - Zariadenia na opracovanie dreva

42997300-4 - Priemyselné roboty

42990000-2 - Rôzne špeciálne strojové zariadenia

48150000-4 - Softvérový balík na riadenie priemyselných odvetví

48921000-0 - Systémy automatizácie

51500000-7 - Inštalácia strojov a zariadení

60000000-8 - Dopravné služby (bez prepravy odpadu

2.3 Stručný opis predmetu zákazky

Predmetom zákazky je Dodávka inteligentnej plnoautomatickej linky na výrobu komponentov z dreva. Predmet zákazky je rozdelený na tri časti.

Predmetom I. časti predmetu zákazky je dodávka plnoautomatickej pílnice s pásovou pílou - plnoautomatický stroj na rezanie guľatiny s min. kapacitou 45 000 m3 listnatej guľatiny ročne so vstupným dopravníkom, ktorý dopravuje guľatinu cez odkôrňovač a elektronické meranie guľatiny so skenerom na pásovú pílu s frézovacou jednotkou. Hotové rezivo musí byť automaticky dopravované výstupným dopravníkom do dvoch klietkovacích zariadení, ktoré ukladajú rezivo do balíkov s kladením sušiarenských prekládok. Plnoautomatická linka musí obsahovať dva vejárovité zásobníky na rezivo, automatickým transportom drevných odrezkov a pilín vzniknutých z procesu a odsávaním pilín cez odsávacie zariadenie s filtráciou. Linka musí byť dodaná s výrobným informačným systémom s prepojením na podnikový informačný systém.

Bližšia špecifikácia I. časti predmetu zákazky je uvedená v Prílohe č. 1a – Špecifikácia I. časti predmetu zákazky, ktorá je neoddeliteľnou súčasťou tejto výzvy na predkladanie ponúk a v Prílohe č. 3a – Zmluva, ktorá je neoddeliteľnou súčasťou tejto výzvy na predkladanie ponúk.

Predmetom II. časti predmetu zákazky je dodávka inteligentných komorových sušiarní – min. 2000 m3 na jedno zavezenie komorových atmosférických sušiarní, v ktorých prebieha proces teplovzdušného sušenia listnatého reziva. Vlastné sušenie reziva uloženého v tvare klietok, zabezpečuje sušiace prostredie upravované na požadovanú teplotu a vlhkosť. Regulácia sušiaceho prostredia musí byť ovládaná pomocou automatického systému. Automaticky ovládaný sušiaci proces, so záznamom aktuálnych dát. Plnoautomatický proces môže byť kedykoľvek manuálne upravovaný. Sušiarne sú dodané s výrobným informačným systémom s prepojením na podnikový informačný systém.

Bližšia špecifikácia II. časti predmetu zákazky je uvedená v Prílohe č. 1b – Špecifikácia II. časti predmetu zákazky, ktorá je neoddeliteľnou súčasťou tejto výzvy na predkladanie ponúk a v Prílohe č. 3b – Zmluva, ktorá je neoddeliteľnou súčasťou tejto výzvy na predkladanie ponúk.

Predmetom III. časti predmetu zákazky je dodávka plnoautomatickej prírezovne na výrobu komponentov z dreva s optickým rozlišovaním vád a znakov dreva. Do procesu vstupujú klietky so sušeným rezivom, ktoré je cez vstupný rozklietkovací dopravník automaticky vedené do skenovacieho zariadenia, ktoré určí rezný plán pre rozmietaciu pílu s automatickým odlučovačom odrezkov. Takto pozdĺžne porezané rezivo vstupuje do ďalšieho skenera, ktorý optickým rozlišovaním vád a znakov dreva určí rezný plán pre optimalizačnú skracovaciu pílu. Takto hotové výrobky sú dopravované na triediace dopravníky kde ich 4 manipulačné roboty poukladajú na palety. Prírezovňa musí obsahovať automatický transport drevných odrezkov a pilín vzniknutých z procesu a odsávaním pilín cez odsávacie zariadenie s filtráciou. Prírezovňa musí byť dodaná s výrobným informačným systémom s prepojením na podnikový informačný systém.

Bližšia špecifikácia III. časti predmetu zákazky je uvedená v Prílohe č. 1c – Špecifikácia III. časti predmetu zákazky, ktorá je neoddeliteľnou súčasťou tejto výzvy na predkladanie ponúk a v Prílohe č. 3c – Zmluva, ktorá je neoddeliteľnou súčasťou tejto výzvy na predkladanie ponúk.

Pre všetky prípadné požiadavky zadávateľa, ktoré sa vzťahujú na predmet zákazky a ktoré sa viažu na konkrétneho výrobcu, výrobný postup, značku, patent, typ, krajinu platí, že boli uvedené za účelom dostatočne presného a zrozumiteľného opisu predmetu zákazky a v ponuke môžu byť predložené tieto alebo ekvivalentné.

V prípade konkrétnych technických a výrobných označení materiálov a zariadení takto špecifikovaných v týchto podkladoch sú výlučne z dôvodu jednoznačného vyjadrenia požiadaviek a funkčných súvislostí, zadávateľ pripúšťa ekvivalentné riešenie.

2.4 Predpokladaná hodnota rozpočtových výdavkov pre obstaranie všetkých troch častí predmetu zákazky: 9 767 000,- EUR bez DPH, z toho:

2.4.1 Predpokladaná hodnota rozpočtových výdavkov I. časti predmetu zákazky:

„Plnoautomatická pílnica s pásovou pílou“: 1 915 000,- EUR bez DPH

2.4.2 Predpokladaná hodnota rozpočtových výdavkov II. časti predmetu zákazky:

„Inteligentné komorové sušiarne“: 1 340 000,- EUR bez DPH

2.4.3 Predpokladaná hodnota rozpočtových výdavkov III. časti predmetu zákazky:

„Plnoautomatická prírezovňa na výrobu komponentov z dreva s optickým rozlišovaním vád a znakov dreva“: 6 512 000,- EUR bez DPH

Predpokladaná hodnota rozpočtových výdavkov pre obstaranie príslušnej časti predmetu zákazky bola zadávateľom určená na základe prieskumu trhu. Predpokladaná hodnota rozpočtových výdavkov pre obstaranie predmetu zákazky príslušnej časti predmetu zákazky je zároveň maximálnou hodnotou plnenia zmluvy, ktorá bude výsledkom tohto zadávania zákazky (*platí pre všetky tri časti predmetu zákazky*). V prípade, že všetky ponuky budú nad predpokladanou hodnotou rozpočtových výdavkov pre obstaranie príslušnej časti predmetu zákazky, zadávateľ si vyhradzuje právo na zrušenie tohto zadávania zákazky resp. príslušnej časti alebo len jednoducho zruší predmetné zadávanie zákazky (*platí pre všetky tri časti predmetu zákazky*).

1. **rozdelenie predmetu zákazky**

3.1 Predmet zákazky je rozdelený na tri časti:

I. časť predmetu zákazky: Plnoautomatická pílnica s pásovou pílou

II. časť predmetu zákazky: Inteligentné komorové sušiarne

III. časť predmetu zákazky: Plnoautomatická prírezovňa na výrobu komponentov z dreva s optickým rozlišovaním vád a znakov dreva

3.2 Potenciálny záujemca môže predložiť ponuku na jednu (*ktorúkoľvek časť*), na dve (*ktorékoľvek časti*) alebo na všetky tri časti predmetu zákazky. Predložením ponuky sa stáva z potenciálneho záujemcu, uchádzač.

1. **Variantné riešenie**

4.1 Neumožňuje sa predložiť variantné riešenie.

4.2 Ak súčasťou ponuky, predloženej na ktorúkoľvek časť predmetu zákazky, bude aj variantné riešenie, variantné riešenie nebude zaradené do vyhodnotenia a bude sa naň hľadieť akoby nebolo predložené.

1. **miesto a termín dodávky predmetu zákazky**

5.1 Miesto dodávky predmetu zákazky (*platí pre všetky tri časti predmetu zákazky*):

Hencovská 2073, Hencovce – areál spoločnosti BUKOZA

5.2 Termín dodávky predmetu zákazky:

na I. časť predmetu zákazky:

„Plnoautomatická pílnica s pásovou pílou“: 365 kalendárnych dní od účinnosti zmluvy,

na II. časť predmetu zákazky:

„Inteligentné komorové sušiarne“: 365 kalendárnych dní od účinnosti zmluvy,

na III. časť predmetu zákazky:

„Plnoautomatická prírezovňa na výrobu komponentov z dreva s optickým rozlišovaním vád a znakov dreva“: 365 kalendárnych dní od účinnosti zmluvy.

1. **zdroj finančných prostriedkov**

Predmet zákazky bude financovaný zo zdrojov z fondov Európskej únie a z vlastných zdrojov zadávateľa. Kód výzvy: OPVaI-MH/DP/2018/1.2.2-21

1. **druh zákazky a typ zmluvy**

7.1 Druh zákazky: zákazka na dodanie tovaru.

7.2 Zadávateľ uzavrie s úspešným uchádzačom príslušnej časti predmetného zadávania zákazky zmluvu podľa Prílohy č. 3a – Zmluva na I. časť predmetu zákazky, Prílohy č. 3b – Zmluva na II. časť predmetu zákazky a Prílohy č. 3c - Zmluva na III. časť predmetu zákazky, ktoré sú neoddeliteľnou súčasťou tejto výzvy na predkladanie ponúk.

1. **lehota viazanosti ponuky**

Ponuka predložená v rámci predmetného zadávania zákazky je viazaná do: 31.12.2021

1. **obhliadka miesta dodávky predmetu zákazky**

Obhliadka miesta dodávky predmetu zákazky nie je potrebná. V prípade záujmu o vykonanie obhliadky miesta dodávky predmetu zákazky, poprosíme kontaktovať kontaktnú osobu: Mgr. Matej Danóci, telefón: +421 917 858 104, e-mail: matej@danoci.sk

1. **náklady a výdavky na vypracovanie a predloženie ponuky**

10.1 Všetky náklady a výdavky spojené s prípravou a predložením ponuky znáša potenciálny záujemca bez finančného nároku voči zadávateľovi.

10.2 Ponuky doručené na adresu zadávateľa v lehote na predkladanie ponúk sa uchádzačom nevracajú. Zostávajú ako súčasť dokumentácie predmetného zadávania zákazky.

1. **spôsob predloženia ponuky a označenie ponuky**

11.1 Zadávateľ požaduje, aby boli ponuky predložené listinne, na adresu uvedenú v bode 12.1

11.2 Na obálke listinnej ponuky musia byť uvedené nasledovné údaje:

11.2.1 názov a adresa zadávateľa uvedená v bode 1 tejto výzvy na predkladanie ponúk,

11.2.2 názov a adresa potenciálneho záujemcu,

11.2.3 heslo: „Ponuka - Dodávka inteligentnej plnoautomatickej linky“

Vzor vyplnenej obálky:

 Názov a adresa potenciálneho záujemcu

heslo: „Ponuka - Dodávka inteligentnej plnoautomatickej linky“

 TOMA, s.r.o.

 Gorkého 2019

 955 01 Topoľčany

1. **Miesto a lehota na predkladanie ponuky**

12.1 Ponuku je potrebné doručiť na adresu:

**TOMA, s.r.o.**

**Gorkého 2019**

**955 01 Topoľčany**

**Ponuku je možno doručiť osobne, poštou alebo kuriérom na vyššie uvedenú adresu.**

Pri osobnom odovzdaní ponuky bude potenciálnemu záujemcovi vystavené potvrdenie o prevzatí ponuky.

12.2 Lehota na predkladanie ponúk je stanovená **do 30.06.2021 do 14.00 hod.**

Ponuky predložené po stanovenej lehote na predkladanie ponúk nebudú akceptované.

1. **otváranie, hodnotenie a vyhodnotenie ponúk**

Zadávateľ bude otvárať a hodnotiť tie ponuky (platí rovnako pre všetky tri časti predmetu zákazky), ktoré doručia potenciálni záujemci v lehote na predkladanie ponúk a spôsobom určeným v bode 11 tejto výzvy na predkladanie ponúk. Otváranie a hodnotenie ponúk bude neverejné. Zadávateľ najprv vyhodnotí ponuky z hľadiska splnenia obsahových požiadaviek podľa bodu 18 tejto výzvy na predkladanie ponúk a z hľadiska splnenia požiadaviek na technické parametre príslušnej časti predmetu zákazky požadované v Prílohe č. 1a, č. 1b a č. 1c tejto výzvy na predkladanie ponúk. Ak zadávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač predložil v rámci svojej ponuky, zadávateľ môže písomne požiadať uchádzača o vysvetlenie ponuky (*najmä s ohľadom na tú skutočnosť, či ponuka uchádzača, v ktorej identifikoval zadávateľ nezrovnalosti alebo nejasnosti by mohla byť v zmysle zvoleného kritéria na vyhodnotenie ponúk úspešná alebo ide o ponuku, v ktorej identifikoval zadávateľ nezrovnalosti alebo nejasnosti, ktoré aj keby uchádzač vysvetlil, by nemala v zmysle zvoleného kritéria na vyhodnotenie ponúk predpoklad byť úspešná – u takejto ponuky môže zadávateľ skonštatovať aj pri identifikovaných nejasnostiach alebo nezrovnalostiach, že ide o ponuku, ktorá nespĺňa požadované doklady alebo dokumenty, na základe čoho bude uchádzač vyhodnotený ako neúspešný*), a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Následne zadávateľ vyhodnotí ponuky uchádzačov a identifikuje úspešného uchádzača príslušnej časti predmetu zákazky, ktorý splnil všetky požiadavky zadávateľa *(t.j. predložil všetky požadované doklady a dokumenty podľa požiadaviek zadávateľa uvedených v tejto výzve na predkladanie ponúk)* a predložil najnižšiu cenu v EUR bez DPH za kompletnú realizáciu/dodanie príslušnej časti predmetu zákazky. Ostatných uchádzačov vyhodnotí zadávateľ ako neúspešných. Úspešnému uchádzačovi príslušnej časti predmetu zákazky zadávateľ oznámi, že jeho ponuka bola vyhodnotená ako úspešná, zadávateľ ju prijíma a po úspešnej administratívnej kontrole predmetného zadávania zákazky – po úspešnej druhej ex-ante kontrole pred podpisom zmluvy, bude úspešný uchádzač príslušnej časti predmetu zákazky vyzvaný na riadnu súčinnosť potrebnú na uzavretie zmluvy (úspešný uchádzač príslušnej časti predmetu zákazky bude povinný doručiť podpísanú zmluvu podľa inštrukcií uvedených vo výzve na riadnu súčinnosť potrebnú na uzatvorenie zmluvy do 10-tich pracovných dní od doručenia tejto výzvy úspešnému uchádzačovi príslušnej časti predmetu zákazky). Neúspešným uchádzačom, zadávateľ oznámi, že neuspeli a dôvody neprijatia ich ponuky.Zadávateľ zverejní zápisnicu z vyhodnotenia ponúk do piatich pracovných dní odo dňa kompletného vyhodnotenia ponúk na webovej stránke zadávateľa.

1. **spôsob určenia ceny – cenovej ponuky**

14.1 Cena za predmet zákazky resp. každej príslušnej časti predmetu zákazky, musí byť stanovená v súlade so zákonom o cenách v znení neskorších predpisov a vyhlášok (*v súlade s aktuálne platnou legislatívou*).

14.2 Cena za predmet zákazky resp. každej príslušnej časti predmetu zákazky, musí byť vyjadrená ako cena za kompletné plnenie príslušnej časti predmetu zákazky. Cena, ktorú uchádzač v ponuke uvedie, sa za takú považovať aj bude.

14.3 Potenciálny záujemca naceňuje kalkuláciu ceny podľa Príloh č. 2a, č. 2b a č. 2c - Kalkulácia ceny príslušnej časti predmetu zákazky, ktoré sú neoddeliteľnou súčasťou tejto výzvy na predkladanie ponúk. Cena, ktorú uvedie uchádzač vo svojej ponuke (*pre tú časť predmetu zákazky, na ktorú predkladá svoju ponuku*) musí zodpovedať cenám obvyklým v danom mieste a čase.

1. **kritérium vyhodnotenie ponúk**

Jediným kritériom na vyhodnotenie ponúk je najnižšia cena v EUR bez DPH za kompletné plnenie príslušnej časti predmetu zákazky, na ktorú uchádzač predkladá svoju ponuku. Každá časť predmetu zákazky sa bude vyhodnocovať samostatne.

1. **jazyk ponuky**

16.1 Celá ponuka a všetky požadované dokumenty sa predkladajú v štátnom jazyku - v slovenskom jazyku.

16.2 Ak je požadovaný dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky resp. dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **ďalšie informácie**

17.1 Dorozumievanie medzi potenciálnymi záujemcami/uchádzačmi a zadávateľom sa bude uskutočňovať písomne, doručením poštovou prepravou, kuriérom, osobne alebo ich kombináciou
a to z dôvodu, aby všetky procesné úkony predmetného zadávania zákazky boli riadne, nespochybniteľne, preukázateľne zaznamenané a kompletná dokumentácia zo zrealizovaného zadávania zákazky od preukázateľného oslovenia potenciálnych záujemcov, až po uzavretie zmluvy s úspešným uchádzačom príslušnej časti predmetu zákazky, bola v súlade s princípmi obstarávania, jednoznačne a nespochybniteľne archivovaná, najmä pre účely potenciálnej kontroly zo strany oprávnených osôb na výkon kontroly uvedených v bode 17.8 v tejto výzve na predkladanie ponúk. Kontaktná osoba zadávateľa a údaje na ňu, sú uvedené v bode 1 v tejto výzve na predkladanie ponúk.

17.2 Zadávateľ si vyhradzuje právo zrušiť predmetné zadávanie zákazky a to najmä z dôvodov keď:

- ani jeden uchádzač nesplní podmienky uvedené vo výzve na predkladanie ponúk,

- zadávateľ si vyhradzuje právo zrušenia predmetného zadávania zákazky aj vtedy, ak bude predložená len jedna ponuka alebo aj vtedy, ak cenová ponuka uchádzača s najnižšou cenou, prekročí predpokladanú hodnotu rozpočtových výdavkov pre obstaranie predmetu zákazky uvedenú v bode 2.4 v tejto výzve na predkladanie ponúk, týkajúcej sa príslušnej časti predmetu zákazky.

17.3 Dátum zverejnenia tejto výzvy na predkladanie ponúk na webom sídle zadávateľa: 31.03.2021.

17.4 Dátum odoslania informácie o zverejnení tejto výzvy na predkladanie ponúk na osobitný
e-mailový kontakt zakazkycko@vlada.gov.sk:31.03.2021.

17.5 Zápisnica z vyhodnotenia ponúk bude zverejnená na webovom sídle zadávateľa najneskôr
do 5 pracovných dní od dátumu kompletného vyhodnotenia ponúk.

17.6 V prípade, ak budú požadované dokumenty podpísané inou osobou ako je pri fyzickej osobe majiteľ (*živnostník*) alebo u právnickej osoby štatutárny orgán (konateľ alebo prokurista alebo predseda, podpredseda alebo člen predstavenstva alebo komplementár alebo iná oprávnená osoba podľa výpisu z obchodného registra alebo iného obdobného dokumentu), je potrebné, aby bolo súčasťou ponuky aj splnomocnenie preukazujúce oprávnenosť podpísania požadovaných dokladov osobou, ktorá ich podpísala.

17.7 Zadávateľ nesmie uzavrieť zmluvu s úspešným uchádzačom príslušnej časti predmetu zákazky, ktorý nebude zapísaný v registri partnerov verejného sektora alebo nebudú zapísaní v registri partnerov verejného sektora jeho subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora

* 1. Úspešný uchádzač, s ktorým bude uzavretá zmluva na príslušnú časť predmetu zákazky sa zaväzuje strpieť výkon kontroly/auditu/overovania súvisiaceho s dodávaným tovarom, službami a stavebnými prácami kedykoľvek do uplynutia lehôt podľa Zmluvy o poskytnutí NFP, a to oprávnenými osobami na výkon tejto kontroly/auditu/overovania a poskytnúť im všetku potrebnú súčinnosť. Zadávateľ má právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu zo zmluvného vzťahu medzi zadávateľom a úspešným uchádzačom každej príslušnej časti predmetu zákazky a výsledky finančnej kontroly Poskytovateľa neumožňujú financovanie výdavkov vzniknutých z obstarávania.

Oprávnené osoby na výkon kontroly/auditu sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ.

17.9 S úspešným uchádzačom príslušnej časti predmetu zákazky bude podpísaná zmluva v zmysle Obchodného zákonníka platného v SR zohľadňujúca v plnom rozsahu osobitné podmienky, ktorým podlieha plnenie zmluvy podľa tejto výzvy na predkladanie ponúk a opisu príslušnej časti predmetu zákazky podľa podkladov, neobsahujúca žiadne podmienky, ktorými by sa obmedzila alebo poprela platnosť týchto požiadaviek zadávateľa a to podľa zmluvy príslušnej časti predmetu zákazky, ktorá je súčasťou tejto výzvy na predkladanie ponúk.

Zmluva podlieha úpravám v zmysle požiadaviek poskytovateľa NFP, takéto úpravy sa zmluvné strany zaväzujú vykonať. Zadávateľ a úspešný uchádzač môžu po spoločnej dohode vykonať zmeny alebo doplnenia v texte vzorovej zmluvy pred jej uzatvorením, najmä ale len pokiaľ ide o drobné technické úpravy alebo spresnenia avšak len za predpokladu, že tieto zmeny alebo doplnenia nebudú v rozpore s podkladmi a s ponukou predloženou úspešným uchádzačom.

Za rozpor údajov uvedených v podkladov a údajov uvedených v ponuke predloženej úspešným uchádzačom sa nepovažujú prípadné nevyhnutné úpravy textu zmluvy vykonané za účelom dosiahnutia súladu s platnou legislatívou, ak by takýto rozpor týkajúci sa obdobia plnenia zmluvy bol zistený.

Za rozpor podkladov s ponukou sa nepovažuje ani prípad, ak bolo v ponuke uchádzača uvedené typové označenie ponúknutého výrobku, ktoré sa zmení v čase od lehoty na predkladanie ponúk ku času podpisu zmluvy resp. ku času nadobudnutia účinnosti zmluvy, pričom musia byť dodržané všetky zadávateľom požadované technické parametre tohto výrobku a uchádzač musí preukázať, že ponúknutý výrobok sa v čase medzi lehotou na predkladanie ponúk do času podpisu zmluvy resp. do času nadobudnutia účinnosti zmluvy prestal vyrábať.

V prípade ak medzi lehotou na predkladanie ponúk a lehotou určenej na podpis zmluvy s úspešným uchádzačom príde k drobným zmenám/úpravám (uvedené zmeny/úpravy sa týkajú údajov, ktoré sa nachádzajú v zmluve), či už na strane zadávateľa alebo na strane úspešného uchádzača (ide napr. o zmeny ako: zmena štatutárov, zmena kontaktných údajov a pod.) a tieto zmeny nemali ani nemohli mať vplyv na priebeh alebo výsledok predmetného zadávania zákazky, zaväzuje sa zadávateľ resp. úspešný uchádzač takéto zmeny vykonať v rámci výzvy na riadnu súčinnosť potrebnú na uzavretie zmluvy (platí pre všetky tri časti predmetu zákazky).

1. **obsah ponuky**

**Ponuka, ktorú predloží potenciálny záujemca/uchádzač musí obsahovať nasledovné doklady
a dokumenty:**

**Pre I. časť predmetu zákazky** - Plnoautomatická pílnica s pásovou pílou:

18.1 Vyplnená špecifikácia I. časti predmetu zákazky uvedená v Prílohe č. 1a v tejto výzve na predkladanie ponúk, ktorá musí byť vyplnená podľa inštrukcií uvedených v Prílohe č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny.

18.2 Nacenená kalkulácia ceny I. časti predmetu zákazky podľa Prílohy č. 2a v tejto výzve na predkladanie ponúk, ktorá musí byť vyplnená podľa inštrukcií uvedených v Prílohe č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny.

**Pre II. časť predmetu zákazky** - Inteligentné komorové sušiarne:

18.3 Vyplnená špecifikácia II. časti predmetu zákazky uvedená v Prílohe č. 1b v tejto výzve na predkladanie ponúk, ktorá musí byť vyplnená podľa inštrukcií uvedených v Prílohe č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny.

18.4 Nacenená kalkulácia ceny II. časti predmetu zákazky podľa Prílohy č. 2b v tejto výzve na predkladanie ponúk, ktorá musí byť vyplnená podľa inštrukcií uvedených v Prílohe č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny.

**Pre III. časť predmetu zákazky** - Plnoautomatická prírezovňa na výrobu komponentov z dreva s optickým rozlišovaním vád a znakov dreva:

18.5 Vyplnená špecifikácia III. časti predmetu zákazky uvedená v Prílohe č. 1c v tejto výzve na predkladanie ponúk, ktorá musí byť vyplnená podľa inštrukcií uvedených v Prílohe č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny.

18.6 Nacenená kalkulácia ceny III. časti predmetu zákazky podľa Prílohy č. 2c v tejto výzve na predkladanie ponúk, ktorá musí byť vyplnená podľa inštrukcií uvedených v Prílohe č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny.

**Pre všetky tri časti predmetu zákazky:**

18.7 Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov podľa Prílohy č. 5, ktorá je neoddeliteľnou súčasťou tejto výzvy
na predkladanie ponúk.

18.8 Čestné vyhlásenie o súhlase s obchodnými podmienkami a s požiadavkami na predmet zákazky podľa Prílohy č. 6, ktorá je neoddeliteľnou súčasťou tejto výzvy na predkladanie ponúk.

18.9 Čestné vyhlásenie o subdodávateľoch podľa Prílohy č. 7, ktorá je neoddeliteľnou súčasťou tejto výzvy na predkladanie ponúk.

18.10 Doklad o tom, že uchádzač je oprávnený dodávať predmet zákazky. Uchádzač tento požadovaný doklad preukáže predložením aktuálne platného výpisu z obchodného registra alebo aktuálne platného výpisu zo živnostenského registra alebo iným aktuálne platným obdobným dokladom, preukazujúcim tú skutočnosť, že uchádzač je oprávnený dodávať predmet zákazky. Môže byť predložený akýkoľvek relevantný doklad, ktorý obsahuje aktuálne platné údaje a oprávnenosť dodávať predmet zákazky. V prípade ak tento doklad bude predložený v inom jazyku ako slovenskom alebo českom, je nutné priložiť aj úradný preklad do slovenského jazyka.

18.11 Sprievodný list ponuky, ktorý vyhotoví uchádzač ako úvodný list ponuky, obsahujúci zoznam všetkých predložených dokumentov, podpísaný osobou resp. osobami, ktorá je resp. sú oprávnená/é konať za uchádzača. Vzor Sprievodného listu sa nachádza v Prílohe č. 8, ktorá je neoddeliteľnou súčasťou tejto výzvy na predkladanie ponúk.

**Neoddeliteľné prílohy tejto výzvy na predkladanie ponúk sú:**

**Príloha č. 1a - Špecifikácia I. časti predmetu zákazky**

**Príloha č. 1b - Špecifikácia II. časti predmetu zákazky**

**Príloha č. 1c - Špecifikácia III. časti predmetu zákazky**

**Príloha č. 2a - Kalkulácia ceny I. časti predmetu zákazky**

**Príloha č. 2b - Kalkulácia ceny II. časti predmetu zákazky**

**Príloha č. 2C - Kalkulácia ceny III. časti predmetu zákazky**

**Príloha č. 3a - zmluva na I. časť predmetu zákazky**

**Príloha č. 3b - zmluva na II. časť predmetu zákazky**

**Príloha č. 3c - zmluva na III. časť predmetu zákazky**

**Príloha č. 4 - Návod, pokyny, inštrukcie pre vypĺňanie špecifikácie predmetu zákazky a kalkulácie ceny**

**Príloha č. 5 - Čestné vyhlásenie uchádzača, že nemá uložený zákaz účasti vo verejnom obstarávaní a o neprítomnosti konfliktu záujmov**

**Príloha č. 6 - Čestné vyhlásenie o súhlase s obchodnými podmienkami a s požiadavkami na predmet zákazky**

**Príloha č. 7 - Čestné vyhlásenie o subdodávateľoch**

**Príloha č. 8 – Vzor Sprievodného listu ponuky**

**Upozornenie:** Elektronická, editovateľná verzia tejto výzvy na predkladanie ponúk vrátane jej príloh,
je zverejnená na webovej stránke [zadávateľa.](http://www.klartec.sk/)